Kodustele lihtsalt Heimdall
- Sugu / Sex: ♂ (isane)
- Sündinud / DOB: 03.05.2016
- Värvus / Color: must soobel/ black sable solid
- Ema / Mother: Silver Ferret Gloria (Käpik), 22.04.2012, värvus: sokiline hõbe / silver mitt
- Isa / Father: Malen´koe Chudo L´Amour Vikont De Luxe (DeLuxe), 09.04.2014, värvus: must soobel / black sable
- Kaal / Weight: 2,6 kg
- Sugupuu / Pedigree: Mittestnadardne
- Pesakonna suurus /Litter size: Heimdall sündis pesakonnas “Jumalad ja Jumalannad“, kus sündis 8 kutsikat (5 emast ja 3 isast), võõrutasime 6 (3 emast ja 3 isast)
- Metstuhkru hübriid / polecat hybrid: 7.8125%
- Kasvataja / Breeder: Diana Mägi
- Parim näitusetulemus / Best show result:91 p Ferret Winter Wonderland 2018 ja kohtunik / judge: Henrieta Végešiovà from Slovakkia
83,5 p ja juuniorklassi III koht ning rahva lemmik/ 83,5 p III place in junior class and crowd favorite. Estonian Summer Ferret Show 2016, kohtunik Lisa Hyöky
- Aretus / Breeding – 2018. a. jaanuaris panime Heimdallile implantaadi / with hormonal implantant since January 2018.
Ka Heimdall on meie kasvanduse tuhkur, kes aga elab mujal, sest korteris aretusemastega koos pidada veel aretusisast on veidi keeruline. Ta on samuti mänguhimuline, aga hell ja musimaias poiss. Mängukaaslaseks sai talle sama pesakonna teine poiss, Loki. Lokiga müttavad nad päevad läbi ja võtavad üksteisega mõõtu. Tihti käivad Heimdall ja Loki meilgi külas ja hoiame neid, kui pererahvas reisil on. Poiss on täis pättusi ja annab omanikele ajutööd, et neid tegevuses ja liikumises hoida.
Heimdall on meil sünnist saadik päris mitmel korral värvi muutnud ja kui sugupuud kätte saime, oli poiss täitsa must, nüüdseks on ta aga oma värvust vahetanud selle vastu, mis temas siis tegelikult peitub, ehk mustast poisist sai ühtlane must soobel / black sable solid.
Heimdalli kasvamise kohta on pilte tema sünnipesakonna lingil ja sealt veel viiteid jooksvalt postitustele, kus on terve rida pilte kogu pesakonna kasvamisest.
Heimdall jääb meie kasvatusse aretusloomaks, aga elab teises kohas. Teda on plaan 2017. aastal ka paarituses kasutada, kellega, saab hiljem avalikuks. Kurjad plaanid mul siin mõlguvad. Kuna tean, mida ma paaritustest saada tahan, siis võib oodata kõike.
Nüüd on kiiresti vaja soetada unistuste maja, kus saab olema tuhkrutel mõnus aed ja oma majake, et kodus hoida oma emaste kõrval ka kauneid ja imelisi aretusisaseid. Mulle meeldib, kui mu loomad on kõik minu ümber.
Heimdall käis oma esimesel näitusel: Summer Ferret Show 2016 ja tema tulemuseks oli “Rahva lemmik” ja juunior isastest platseerus ta 3. kohale. Ka tema oli näituse toimumise ajal veel korralikult välja arenemata ning oli hetkel selles mööduvas nn “inetu pardipoja” faasis, mille kõik tuhkrud üle elavad. Tulemusi näeb lähemalt koos selgitustega leheküljelt Näitusetulemused.
Millised on meil plaanid 2017. aastaks Heimdalliga, saad lugeda sellekohasest väikesest vihjepostitusest.
2017. aastal sündis Heimdallil kaks pesakonda kutsikaid. Üks Eestis, tuhkrukennelis Wretchferret Ferretry , kus sündis 11 kirjut tegelast ja teine Lätis, tuhkrukennelis Jelly Belly Ferretry, kus sündis kokku 4 imelist ja tumedat kutsikat. Kahjuks ebaõnnestus pesakond meie Gaiaga, sest Gaia ei jäänud lihtsalt tiineks.